Vereščagino

Vereščagino (, ) om Venäman lidn Permin randan päivlaskmas. Se om Vereščaginon municipaližen ümbrikon (vhesai 2025 lidnümbrikon, vll 1924−2019 rajonan) administrativižeks keskuseks da palaks.

 Istorii 
Eländpunktan aluz om pandud vl 1898 Očerskai-raudtestancijaks, sid' Voznesenskai-raudtestancii () «Moskv — Vladivostok»-jonol. Vl 1904 Vasilii Vereščagin-pirdai-batalist seižutihe siš Venä-Japonižhe sodaha ajaden, hänen oiktastuseks udesnimitihe-ki stancijad vn 1915 30. päiväl sulakud da volostin keskusen mödhe. Vereščagino-žilo sai lidnan statusad vn 1942 19. päiväl kezakud.

Vereščagino šingotase transportan holitusen edheotandoil. Järedad edheotandad ratas: kalorifertegim (lähižes žilos), raudbetontegim, trikotažine fabrikVereščaginon trikotažfabrikan sait (vertrik.ru).  i plastikpakuitesen tegim.

 Geografijan andmused 
Lidn sijadase ümbrikon suviröunanno, 220 m ü.m.t. keskmäižel korktusel.

Raudte läbitab lidnad suvespäi pohjoižhe. Matkad Permišpäi om ühesakümne kilometrad päivlaskmha orhal vai 130 km avtotedme. Lähembaine lidn om Očor 24 km suvhe orhal vai avtotedme.

 Tobmuz 
Kaik kuz' küläd, üks' žilo da koume muite eländpunktad mülüiba lidnankundha Vereščaginon ližaks.

Sergei Čeremnih radoi lidnankundan tobmuden pämehen vn 2016 sügüz'kuspäi.

 Eläjad 
Vn 2010 Venäman rahvahanlugemižen mödhe lidnan eläjiden lugu oli 22 156 ristitud, lidnankundan — 23 397 ristitud, rajonan koume videndest, vn 2021 lidnan — 22 239 ristitud. Vl 2017 kaik 22 194 ristitud elihe lidnas i 23 432 ristitud kaikes lidnankundas. Kaikiš suremb lidnan ristitišt oli 24..25 tuh. eläjad vll 1989−2001 (25 200 rist. vl 2001).

Ortodoksižen hristanuskondan kaks' pühäpertidVereščaginon pühäpertid sobory.ru-saital.  i ph. Lazarin naižjumalankodi oma avaitud, mugažo vanhuskolaižiden ph. Mikulai-čudonsädajan jumalanpert' om saudud lidnas vll 1991−1993.

 Openduz 
Lapsiden opendusen aluzkundad oma seičeme nomeruidud päivkodid (nomer 2, 4..8, 82), koume keskškolad (nomer 1, 2 i 121), gimnazii, škol-internat lapsiden tervhuden röunatud voimusidenke, lapsiden sädamižen Raduga-keskuz («Jumalanbembel'»), čomamahtoiden škol, lapsiden da norišton sportškol.

Vereščaginon äiprofil'ne tehnikumVereščaginon äiprofil'žen tehnikuman sait (vermt.ru).  om lidnan professionaližen opendusen aluzkundaks.

 Galerei 

 Homaičendad 

 Irdkosketused 
 Vereščaginon municipaližen ümbrikon tobmuden sait (veradmgo.ru). 

Kategorii:Venäman lidnad
Kategorii:Eländpunktad kirjamišton mödhe
Kategorii:Permin randan lidnad
*